**Výzva na predloženie ponuky**

realizovaná postupom zadávania zákazky s nízkou hodnotou, zabezpečovanú podľa § 117 zákona č. 343/2015 Z.Z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa:**

Adresa organizácie: Stredná športová škola Trieda SNP 104, 040 11 Košice

 IČO : 00 521 965

 Kontaktná osoba: PaedDr. Tatiana Švecová, riaditeľka

 Telefón: 055/ 6415 166

 E-mail: skola@ssske.sk

 Internetová adresa: www.ssske.sk

1. **Predmet zákazky: Hovädzie mäso, bravčové mäso a mäsové výrobky**

Druh zákazky: zákazka na dodanie tovaru – potraviny pre školskú jedáleň

Typ zmluvy: rámcová dohoda

Platnosť rámcovej dohody : 12 mesiacov od dňa účinnosti zmluvy

1. **Opis predmetu zákazky a jej obsah**

Predmetom zákazky je nákup hovädzieho mäsa, bravčového mäsa a mäsových výrobkov.

 Opis a špecifikácia predmetu zákazky je uvedená v prílohe č.1 - „Ponuka **-** Hovädzie mäso,

 bravčové mäso a mäsové výrobky“ (návrh na plnenie kritéria)

1. **Požiadavky na predmet zákazky**
* Dodávka musí byť v lehote, v ktorej z doby spotreby vyznačenej na dodanom tovare neuplynula viac ako 1/3.
* Plnenie zmluvy je realizované podľa potrieb objednávateľa na základe čiastkových objednávok (presné množstvo v kg a dkg), v ktorých bude uvedený predmet zákazky požadovaný termín a miesto dodania.
* Dodanie: čerstvé, chladené, určené pre kuchynskú úpravu a v prepravkách.
* Dodávaný tovar musí spĺňať požiadavky na potraviny v zmysle platnej legislatívy a platného Potravinového kódexu Slovenskej republiky.
* Dodávaný predmet plnenia požadujeme: chladený , nie mrazený.
* Fakturácia sa bude realizovať ku každej objednávke
* Spolu s dodaním tovaru bude kupujúcemu odovzdaný potvrdený Dodací list, na ktorom bude uvedená aj vysledovanosť pôvodu mias.

 Kontaktná osoba pre predmetnú zákazku : Irena Miščíková , telefón : 055/ 6415 128

**5.** **Predpokladaná hodnota zákazky: 37.911,00** EUR bez DPH

1. **Miesto dodania predmetu zákazky: Stredná športová škola, Trieda SNP 104, Košice –**

 **Školská jedáleň**

**7.** **Obsah ponuky:**

 7.1 Ponuka sa predkladá na celý predmet zákazky na formulári “Ponuka“– **príloha č.1**

 Ponuka sa predkladá v slovenskom jazyku a v mene EUR.

* V poskytnutej informácii sa uvedie cena za predmet zákazky bez DPH a s DPH
* Cena predmetu zákazky za obstarávaný predmet sa uvedie na základe vlastných výpočtov, pričom cena musí zahŕňať všetky náklady spojené s požadovaným predmetom zákazky (dodanie tovaru, dopravu a vyloženie v mieste určenia). Ak oslovený nie je platcom DPH, uvedie túto skutočnosť ako súčasť požadovanej informácie o predpokladanej navrhovanej cene.

7.2. Originál formulár “Čestné vyhlásenie uchádzača podľa §32” – **Príloha č. 2**, vyplnený a

 podpísaný oprávnenou osobou, opatrený pečiatkou

7.3. Originál formulára “Čestné vyhlásenie uchádzača/záujemcu (§23 ods.3)” – **Príloha č.3,**

 vyplnený a podpísaný oprávnenou osobou, opatrený pečiatkou

 7.4. Podpísaný návrh Rámcovej dohody – **Príloha č.4**

 V ponuke je ďalej potrebné predložiť tieto doklady :

* aktuálnu kópiu oprávnenia na podnikanie (nemusí byť overená),
* Kópiu udeleného platného certifikátu bezpečnosti potravín alebo značky kvality SK.
* Kópiu rozhodnutia o schválení prevádzky
* Čestné vyhlásenie dodávateľa, že bude dodávať iba tovar zo schváleného bitúnku

**8. Doručenie cenovej ponuky:**

* Doručenie poštou alebo osobne na adresu verejného obstarávateľa.
* V prípade doručenia poštou musí byť ponuka doručená v stanovenej lehote.
* Adresa, na ktorú sa majú ponuky doručiť je uvedená v bode 1 tejto výzvy;
* Cenové ponuky doručené v listinnej podobe v uzatvorených obálkach musia byť označené nápisom **„Ponuka - Hovädzie mäso, bravčové mäso a mäsové výrobky“** - “ ako aj obchodným meno a adresou sídla alebo miesta podnikania uchádzača a adresou verejného obstarávateľa
1. **Lehota na predkladanie ponúk : 13.12.2019, do 10.00 hod.**
2. **Kritérium hodnotenia:**

Verejný obstarávateľ vyberie spomedzi predložených ponúk ako úspešnú tú ponuku, ktorá splní podmienky určené verejným obstarávateľom:

- najnižia cena predložená v súlade s touto výzvou, pri dodržaní najvyššej kvality tovaru (výber, 1. akostná trieda) a splnení požiadaviek HACCP na výrobu, uskladnenie a prepravu v zmysle súčasnej legislatívy.

1. **Podmienky financovania:**

Predmet zákazky sa bude financovať z vlastných  prostriedkov verejného obstarávateľa. Cena uvedená v ponuke je záväzná.

 Obstarávateľ neposkytuje preddavok.

1. **Poskytovanie podkladov:**

V tejto výzve sú uvedené všetky podklady na predloženie cenovej ponuky. Ďalšie súťažné podklady sa preto neposkytujú.

1. **Ďalšie informácie verejného obstarávateľa:**
2. Po vyhodnotení cenových ponúk budú uchádzači mailom/písomne oboznámení s výsledkom vyhodnotenia.

 b) S úspešným uchádzačom bude uzatvorená rámcová dohoda.

 c) Ak úspešný uchádzač z akéhokoľvek dôvodu odstúpi od podpisu zmluvy, verejný

 obstarávateľ môže vyzvať na uzatvorenie zmluvy ďalšieho v poradí.

1. Verejný obstarávateľ si vyhradzuje právo neprijať ani jednu z predložených ponúk v prípade, že predložené ponuky nebudú výhodné pre verejného obstarávateľa alebo budú v rozpore s finančnými možnosťami obstarávateľa. Uchádzačom, ktorí predložia svoje ponuky, v prípade neúspešnej ponuky, nevzniká nárok na úhradu nákladov, ktoré mu vznikli s prípravou a doručením ponuky.
2. V zmysle platného zákona o verejnom obstarávaní proti rozhodnutiu verejného obstarávateľa o výbere najvhodnejšieho uchádzača pri postupe zadávania zákazky §117 nie je možné podať námietky.

V Košiciach 05.12.2019

 PaedDr. Tatiana Švecová

 riaditeľka školy

|  |  |  |  |  |  |  |
| --- | --- | --- | --- | --- | --- | --- |
|  | **Opis a špecifikácia predmetu zákazky** |  |  |  |  | Príloha 1 |
|  |  |  |  |  |  |  |
|  | **Ponuka - Hovädzie mäso, bravčové mäso a mäsové výrobky**  |  |  |  |  |
|  |  (návrh na plnenie kritéria) |  |  |  |  |  |
|  |  |  |  |  |  |  |
|  |  |  |  |  |  |  |
| **Skupiny potravín** | **Predpokladané množstvo na 12 mesiacov (2020)**  | **Jedn.cena bez DPH** | **Spolu cena bez DPH** | **Spolu cena s DPH** |
|  | **Hovädzie mäso, bravčové mäso a mäsové výrobky** | **Merná jed.** | **Množstvo** |
| 1 | Hovädzie mäso zadné bez kostí býk SK | kg | 900 |   |   |   |
| 2 | Hovädzie mäso plece bez kostí býk SK | kg | 200 |   |   |   |
| 3 | Hovädzie mäso nízka roštenka bez kostí býk SK | kg | 200 |   |   |   |
| 4 | Bravčové karé bez kostí bez retiazky | kg | 1 120 |   |   |   |
| 5 | Bravčové plece bez kostí  | kg | 950 |   |   |   |
| 6 | Bravčová krkovička bez kostí  | kg | 100 |   |   |   |
| 7 | Bravčové stehno bez kostí kuchynská úprava | kg | 1 560 |   |   |   |
| 8 | Bravčové karé s kosťou | kg | 100 |   |   |   |
| 9 | Bravčová panenka bez retiazky kuchynská úprava | kg | 100 |   |   |   |
| 10 | Bravčová krkovička údená bez kosti minimálne 98 % mäsa | kg | 60 |   |   |   |
| 11 | Bravčové údené stehno bez kostí min.98% bravčové mäso | kg | 60 |   |   |   |
| 12 | Párky bratislavské minimálne 70% podiel bravčového a hovädzieho mäsa | kg | 450 |   |   |   |
| 13 | Bezlepkové párky minimálne 70% bravčového a hovädzieho mäsa | kg | 50 |   |   |   |
| 14 | Saláma mäkká jemná bez separátov minimálne 50 % podiel bravčového a hovädzieho mäsa | kg | 150 |   |   |   |
| 15 | Saláma šunková minimálne 65 % podiel bravčového a hovädzieho mäsa | kg | 140 |   |   |   |
| 16 | Saláma trvanlivá tepelne opracovaná minimálne 90 % podiel bravč.a hov. mäsa (Vysočina) alebo ekvivalent | kg | 200 |   |   |   |
| 17 | Saláma trvanlivá tepelne opracovaná 115g mäsa použitých na 100g výrobku (Malokarpatská) alebo ekvivalent | kg | 200 |   |   |   |
| 18 | Saláma trvanlivá tepelne opracovaná 150g mäsa použitých na 100g výrobku  | kg | 80 |   |   |   |
| 19 | údená lahôdka z karé | kg | 100 |   |   |   |
| 20 | údená rolka z pleca | kg | 40 |   |   |   |
| 21 | párky viedenské | kg | 60 |   |   |   |
| 21 | Dusená bravčová šunka minimálne 80% podiel bravčového mäsa | kg | 300 |   |   |   |
| 22 | Dusená bravčová šunka výberová minimálne 90% podiel bravčového stehna | kg | 400 |   |   |   |
| 23 | Debrecínska šunka minimálne 90 % podiel bravčového karé | kg | 200 |   |   |   |
| 24 | Párky obyčajné | kg | 50 |   |   |   |
| 25 | Údená slanina bez kože | kg | 100 |   |   |   |
| 26 | gazdovská slanina minimálne 92% bravčový bok | kg | 100 |   |   |   |
| 27 | Údená bravčová klobása domáca, min. 90 % podiel bravč. pleca a 10% hovädz. mäsa | kg | 150 |   |   |   |
| 28 | Bratislavská klobása bravčové a hovädzie mäso min.87% | kg | 30 |   |   |   |
| 29 | bravčové škvarky čerstvé | kg | 10 |   |   |   |
| 30 | Špekačka bravčové mäso min.61% hovädzie mäso min.19% | kg | 100 |   |   |   |
| 31 | Bravčová masť so surovej slaniny bez pridania hovädzieho loja | kg | 200 |   |   |   |
|  | **Cena CELKOM**  |  |   | X | **0,00** | **0,00** |
|  |  |  |  |  |  |  |
|  | V ................................................ dňa .................................. |  |  |  |  |  |
|  |  |  |  |  |  |  |
|  |  |  |  |   |   |  |
|  |  |  |  | pečiatka, podpis uchádzača |  |

 **Príloha 2**

Identifikačné údaje uchádzača: Názov, sídlo, IČO, tel. kontakt, e-mail kontakt

**Vyhlásenie uchádzača/záujemcu**

1. Vyhlasujeme, že súhlasíme s podmienkami verejného obstarávania na predmet zákazky pod názvom:

**„Hovädzie mäso, bravčové mäso a mäsové výrobky“**

Vyhlasujeme, že

1. Všetky predložené doklady a údaje uvedené v ponuke sú pravdivé a úplné.
2. Nemáme nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu. (v zmysle § 32 ods. 1 písm. b)
3. Nemáme daňové nedoplatky v Slovenskej republike alebo v štáte sídla, miesta podnikania alebo obvyklého pobytu. (v zmysle § 32 ods. 1 písm. c)
4. Nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. (v zmysle § 32 ods 1 písm. f)
5. Nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mi bola právoplatne uložená sankcia.
6. Nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností.
7. Vyhlasujeme, že dávame písomný súhlas k tomu, že doklady, ktoré poskytujeme v súvislosti s týmto verejným obstarávaním, môže verejný obstarávateľ spracovávať podľa zákona o ochrane osobných údajov v znení neskorších predpisov.

V ........................, dňa ............................

 .........................................................

odtlačok pečiatky a podpis uchádzača

 meno, priezvisko št atutárneho zástupcu

uchádzača oprávneného konať vo vzťah och

 Príloha 3

Identifikačné údaje uchádzača: Názov, sídlo, IČO, tel. kontakt, e-mail kontakt

**Čestné vyhlásenie uchádzača/záujemcu**

Ako uchádzač, ktorý predložil ponuku v rámci postupu zadávania zákazky vyhláseného na obstaranie predmetu zákazky s názvom **„Hovädzie mäso, bravčové mäso a mäsové výrobky**“ výzvou na predkladanie ponúk ktorú ste nám zaslali, týmto

# čestne vyhlasujem, že

v súvislosti s uvedeným postupom zadávania zákazky:

* Som nevyvíjal a nebudem vyvíjať voči žiadnej osobe na strane verejného obstarávateľa ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení („**zainteresovaná osoba**“) akékoľvek aktivity, ktoré by mohli viesť k zvýhodneniu nášho postavenia v súťaži,
* Som nevyvíjal a nebudem vyvíjať voči žiadnej osobe na strane verejného obstarávateľa priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov, alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania pravdivé a úplné informácie.

V …….......................……. dňa……………

 .........................................................

podpis a odtlačok pečiatky uchádzača

 meno, priezvisko št atutárneho zástupcu

uchádzača oprávneného konať vo vzťah och

 Príloha 4

**Rámcová dohoda na dodanie potravín**

**„Hovädzie mäso, bravčové mäso a mäsové výrobky“**

**(ďalej len „zmluva“)**

**uzatvorená podľa § 269 ods. 2 a § 409 Obchodného zákonníka, zákon č. 513/1991 Zb.**

**v znení neskorších predpisov medzi týmito zmluvnými stranami**

**kupujúci**:

Obchodné meno: Stredná športová škola, Trieda SNP 104, Košice

Sídlo: Trieda SNP 104, 040 11 Košice

IČO: 00521965

DIČ: 2020927920

IČ DPH: neplatca

Menom organizácie koná: PaedDr. Tatiana Švecová, riaditeľka školy

Bankové spojenie: Štátna pokladnica

IBAN: SK39 8180 0000 0070 0021 1862

Kontaktná osoba: Irena Miščíková, vedúca školskej jedálne

Tel.: 055 / 6415 166

E-mail: skola@ssske.sk

 (ďalej aj len ako „**Kupujúci**“)

a

**predávajúci**:

Obchodné meno:

Sídlo:

IČO:

DIČ:

IČ DPH:

 obchodná spoločnosť je zapísaná v OR ......

 Oddiel: .... vložka č. .....

Menom spoločnosti koná:

Bankové spojenie:

IBAN:

BIC:

Kontaktná osoba:

Tel.:

Mobil:

E-mail:

 (ďalej aj len ako „**Predávajúci**“)

Podkladom pre uzavretie tejto zmluvy je výsledok verejného obstarávania podľa zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky **„Hovädzie mäso, bravčové mäso a mäsové výrobky“**, ktorej víťazom sa stal predávajúci.

**Článok č. I**

**Predmet zmluvy**

1.1 Účelom tejto zmluvy je ustanoviť rámcové zmluvné podmienky pre uzatváranie čiastkových objednávok (ďalej len „objednávok“) medzi predávajúcim a kupujúcim, s cieľom zabezpečiť opakovanú a kontinuálnu dodávku potravín pre  **školskú jedáleň pri Strednej športovej škole, Trieda SNP 104, Košice**  v závislosti od požiadaviek a potrieb kupujúceho, za podmienok ustanovených touto zmluvou a jednotlivými objednávkami.

1.2 Vzájomné práva a povinnosti zmluvných strán sa budú riadiť ustanoveniami tejto zmluvy, pokiaľ objednávka uzavretá medzi zmluvnými stranami na základe a v rozsahu tejto zmluvy neustanoví inak.

1.3 Predmetom tejto zmluvy je záväzok predávajúceho počas platnosti a účinnosti tejto zmluvy riadne a včas dodávať kupujúcemu tovar špecifikovaný v Prílohe č. 1 „ Ponuka – Hovädzie mäso, bravčové mäso a mäsové výrobky“ tejto zmluvy (ďalej len „tovar“).

1.4 Kupujúci pri realizácii dodávok tovaru predávajúcim bude vykonávať kontrolu preberaného tovaru z dôvodu overenia či dodaný tovar má požadovanú kvalitu a spĺňa parametre čerstvosti napr. či mäsu, mäsovým výrobkom neuplynula viac ako 1/3 z doby spotreby overením aký čas zostáva do dátumu spotreby resp. dátumu minimálnej trvanlivosti.

1.5 Tovar bude preberať na základe senzorickej analýzy, t. j. na základe zmyslového posúdenia – čerstvosť, farba, vôňa mäsa, mäsového výrobku. Mäso nesmie javiť znaky po rozmrazení alebo zmrazení, bez obsahu vody, bez cudzieho zápachu a mastných a krvavých častí.

1.6 V prípade ak predávajúci poruší zásadu čerstvosti a kvality dodaného tovaru, kupujúci tento nepreberie a bude to považovať za hrubé porušenie zmluvy.

1.7 V prípade bezproblémového dodania tovaru predávajúcim sa kupujúci zaväzuje riadne a včas dodaný tovar od predávajúceho prevziať a zaplatiť predávajúcemu kúpnu cenu, určenú v súlade s čl. IV. tejto zmluvy.

1.8 Kupujúci je oprávnený v  objednávke objednať aj taký tovar, ktorý nie je uvedený v Prílohe č. 1 k tejto zmluve alebo iný druh tovaru na základe zmenených požiadaviek na výživové a nutričné hodnoty stravy pre klientov.

1.9 Predávajúci sa zaväzuje počas celého trvania tejto zmluvy mať v obchodnej ponuke a k dispozícii pre kupujúceho celý sortiment tovaru podľa Prílohy č. 1 tejto zmluvy.

1.10 Zmluvné strany sa dohodli, že rozsah a množstvo tovaru uvedené v Prílohe č.1 k tejto zmluve je len orientačné a skutočne odobrané množstvo sa bude odvíjať od skutočných potrieb kupujúceho po dobu trvania tejto zmluvy.

1.11 Predávajúci sa touto zmluvou zaväzuje dodávať tovar, ktorý musí spĺňať všetky zákonom stanovené normy a musí byť 1. akostnej triedy. Predávajúci bude všetky plnenia tejto zmluvy vykonávať v súlade s príslušnými právnymi predpismi a štandardmi kvality uplatňujúcimi sa v danej oblasti.

**Článok č. II.**

**Dodacie podmienky**

2.1 Predávajúci sa zaväzuje dodávať kupujúcemu tovar podľa článku I. tejto zmluvy priebežne počas platnosti tejto zmluvy do miesta dodania tovaru v pracovných dňoch v čase od 05.00 do 05:45 hod, na základe telefonického zadania zodpovednej osoby kupujúceho. Spolu s tovarom bude doručený dodací list.

2.2 Tovar bude dodávaný na základe objednávok vystavených zodpovednou osobou kupujúceho, ktoré budú obsahovať množstvo, druh tovaru, požadované miesto dodania a lehotu plnenia. Kupujúci môže požadované dodávky objednať formou telefonickej objednávky. V prípade oneskorenia predložených objednávok predávajúci nemôže byť sankcionovaný za neúplné, oneskorené dodanie tovaru.

2.3 Predávajúci vyhlasuje, že mäso dodáva z bitúnku: ......................................... ktorý má úradne overené rozhodnutie o schválení prevádzkarne ako bitúnok číslo ....... vydané Štátnou veterinárnou a potravinovou správou SR.

2.4 Predávajúci vyhlasuje, že má úradne overené rozhodnutie o schválení bitúnku a výroby mäsových výrobkov (kumulatívne) vydané Štátnou veterinárnou a potravinovou správou SR, ..................

2.5 Predávajúci sa zaväzuje, že v prípade ak mäso začne dodávať z iného bitúnku ako deklaroval v bode 2.3 alebo mäsové výrobky začne dodávať z inej prevádzkarne na výrobu mäsových výrobkov ako deklaroval v bode 2.4, tohto článku zmluvy, oznámi túto skutočnosť kupujúcemu v lehote do 5 pracovných dní. Predloží kupujúcemu Úradne overené rozhodnutie o schválení prevádzkarne ako bitúnok a prevádzkarne na výrobu mäsových výrobkov vydané Štátnou veterinárnou a potravinovou správou SR od ktorého bude dodávať mäso a mäsové výrobky. V prípade nesplnenia si tejto povinnosť kupujúci považuje toto neplnenie za hrubé porušenie zmluvy.

2.6 Súčasťou záväzku predávajúceho podľa tejto zmluvy sú aj služby spojené s dodaním tovaru, t. j. zabezpečenie kompletizácie tovaru, balenie tovaru, jeho doprava a vyloženie v mieste plnenia.

2.7 Dopravu predmetu kúpy na miesto dodania, určené kupujúcim v objednávke, zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením alebo znehodnotením.

2.8 Na tento účel predávajúci vlastní platné osvedčenie Regionálnej veterinárnej a potravinovej správy SR o hygienickej spôsobilosti dopravného prostriedku na prepravu potravín a surovín v zmysle potravinového kódexu SR. V prípade, ak dodávka tovaru sa bude vykonávať na základe zmluvného vzťahu s dopravcom, uchádzač predloží uzavretú zmluvu s dopravcom a potvrdenie hygienickej spôsobilosti na motorové vozidlá, ktoré sú spôsobilé na prepravu predmetu zákazky. Z predložených potvrdení musí byť zrejmé, že prevádzka uchádzača spĺňa všetky príslušné hygienické požiadavky podľa osobitných predpisov na skladovanie, manipuláciu a dopravu potravín rastlinného a živočíšneho pôvodu a ich uvádzanie na trh v Slovenskej republike, resp. uvádzanie na trh a vývoz do členských štátov Európskej únie.

**Článok č. III.**

**Kúpna cena**

3.1 Kúpna cena je stanovená podľa zákona NR SR 18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.

3.2 Kúpna cena tovaru bez DPH ....................................

Výška DPH ....................................

Kúpna cena tovaru s DPH .....................................

Kúpna cena je stanovená vrátane DPH, obalu, dopravy do miesta plnenia, cla, dovoznej prirážky a ďalších nákladov spojených s dodávkou tovaru na miesto určenia.

3.3 Cenu tovaru je možné meniť písomnou dohodou zmluvných strán, ak dôjde k zmene zákonných podmienok pre výpočet DPH a iných administratívnych opatrení štátu.

3.4 V prípade, ak sa po uzatvorení zmluvy preukáže, že na relevantnom trhu existuje cena (ďalej tiež ako "nižšia cena") za rovnaké alebo porovnateľné plnenie ako je obsiahnuté v tejto zmluve a predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa predávajúci poskytnúť kupujúcemu pre takého plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

**Článok č. IV.**

**Platobné podmienky**

4.1 Predmetom fakturácie bude len skutočne objednaný, dodaný a kupujúcim prebraný druh tovaru podľa nevyhnutnej potreby kupujúceho počas trvania zmluvy.

4.2 Kúpna cena je splatná na základe faktúry, ktorá bude kupujúcemu predkladaná pri dodaní tovaru. Faktúry musia obsahovať náležitosti daňového dokladu a špecifikáciu ceny, povinnou prílohou faktúry je dodací list skutočne prebraného tovaru kupujúcim. Lehota splatnosti faktúry je do 30 dní odo dňa jej doručenia. Pre účely tejto zmluvy sa za deň úhrady považuje deň odoslania príslušnej finančnej sumy z účtu kupujúceho na účet predávajúceho.

4.3 V prípade, ak faktúra nebude obsahovať všetky náležitosti daňového dokladu alebo bude absentovať dodací list, kupujúci je oprávnený vrátiť ju predávajúcemu do dátumu splatnosti s tým, že prestane plynúť lehota splatnosti faktúry. Predávajúci je povinný faktúru podľa charakteru nedostatku opraviť alebo vystaviť novú. Na opravenej alebo novej faktúre vyznačí nový dátum splatnosti faktúry.

**Článok č. V.**

**Možnosť odmietnutia tovaru**

5.1 Kupujúci si vyhradzuje právo odmietnuť prevziať tovar z dôvodu nedodržania ceny, akosti, štruktúry alebo množstva tovaru špecifikovaného v objednávke, pokiaľ sa zmluvné strany nedohodnú inak. Kupujúci odmietne prevziať tovar aj v prípade ak mäso a mäsové výrobky budú javiť znaky po rozmrazení alebo zmrazení, budú s obsahom vody, kupujúci identifikuje cudzí zápach,  mastné a krvavé častí. V prípade ak predávajúci poruší zásadu čerstvosti a kvality dodaného tovaru, kupujúci tento nepreberie a bude to považovať za hrubé porušenie zmluvy.

5.2 V prípade ak hovädzie mäso na dodacom liste okrem iných povinných údajov nebude obsahovať Referenčné číslo, krajinu kde bolo zviera narodené, chované a zabité bude to kupujúci považovať za hrubé porušenie zmluvy.

5.3 V prípade ak bravčové mäso na dodacom liste okrem iných povinných údajov nebude obsahovať Kód dodávky, kde bolo zviera chované a zabité bude to kupujúci považovať za hrubé porušenie zmluvy.

**Článok č. VI.**

**Zodpovednosť za vady a akosť tovarov**

6.1 Predávajúci zodpovedá za to, že dodaný tovar je spôsobilý na uvedenie na trh a spĺňa kvalitatívne požiadavky, ktoré sú stanovené všeobecne záväznými právnymi predpismi, ako i normami a požiadavkami predpisov Európskej únie pre potraviny. Predávajúci sa zaväzuje, že dodávaný tovar bude zodpovedať zákonu číslo 152/1995 Z.z. o potravinách v znení neskorších predpisov a Vyhláškam v súlade s Potravinovým kódexom SR.

6.2 Predávajúci je povinný dodať kupujúcemu tovar v množstve a akosti podľa podmienok tejto zmluvy a konkrétnej objednávky, ktorý je spôsobilý na užívanie na dojednaný účel. V prípade, ak sa tak nestane a tovar má vady, kupujúci si vyhradzuje právo neprevziať tovar so zjavnými vadami. Prípadné skryté vady alebo zjavné vady dodaného tovaru nezistené pri preberaní tovaru, kupujúci písomne oznámi predávajúcemu bez zbytočného odkladu po ich zistení, najneskôr do uplynutia záručnej doby - Záručná doba stanovená výrobcom bude vyznačená na obaloch tovaru alebo pri nebalenom tovare na dodacom liste.

6.3 Predávajúci zaručuje, že ním dodaný tovar bude mať požadovanú akosť po celú dobu minimálnej trvanlivosti platnej pre jednotlivé druhy tovarov, ktorá je dĺžkou záručnej doby poskytovanej výrobcom.

6.4 Ak kupujúci zistí zjavné vady pri dodaní tovaru vrátane vád súvisiacich s kvalitou tovaru, má právo ho odmietnuť t.j. neprevziať, a to v takom množstve a rozsahu, na aké sa táto vada vzťahuje, tým, že si voči predávajúcemu uplatní reklamáciu ihneď i s odôvodnením.

6.5 Kupujúci má nárok na dodanie chýbajúcej časti alebo chýbajúceho množstva tovaru na dodanie náhradného tovaru a to najneskôr do 60 minút od zistenia tejto skutočnosti a neprevzatia pôvodnej dodávky tovaru.

6.6 Predávajúci je povinný vysporiadať reklamáciu vád zjavných a vád akosti ihneď. Reklamáciu skrytých vád tovaru je predávajúci povinný vysporiadať do 24 hodín odo dňa prijatia reklamácie.

6.7 Predávajúci je povinný písomne sa vyjadriť k reklamácii najneskôr do 3 dní po jej doručení. Ak sa v tejto lehote nevyjadrí, znamená to, že súhlasí s opodstatnenosťou reklamácie.

6.8 V ostatných prípadoch, neupravených touto zmluvou, sa budú zmluvné strany riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady tovaru.

**Článok č. VII.**

**Sankcie**

7.1 Pri porušení jednotlivej zmluvnej povinnosti predávajúceho dodať predmet plnenia v dohodnutom termíne, na dohodnuté miesto, v požadovanej kvalite a za dohodnutú cenu, je kupujúci oprávnený uplatniť voči predávajúcemu zmluvnú pokutu vo výške 200 Eur za každé jedno porušenie. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo na užívanie tovaru, alebo iných dokladov, ktoré je predávajúci povinný predložiť kupujúcemu podľa tejto zmluvy.

7.2 V prípade omeškania kupujúceho s uhradením faktúry, je predávajúci oprávnený účtovať kupujúcemu zmluvnú pokutu vo výške 0,05 % z dlžnej sumy za každý deň omeškania.

7.3 Zaplatenie zmluvnej pokuty nezbavuje predávajúceho povinnosti dodať tovar alebo doklady podľa tejto zmluvy.

7.4 Zmluvné strany prehlasujú, že výška zmluvnej pokuty je primeraná, je v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností.

7.5 Zaplatením zmluvnej pokuty nie je dotknuté právo kupujúceho na náhradu škody, ktorá mu omeškaním predávajúceho vznikla. Zodpovednosť za škodu sa bude riadiť podľa príslušných ustanovení Obchodného zákonníka. Pre účely tejto zmluvy sa škodou rozumejú aj náklady kupujúceho na zabezpečenie rovnakého alebo porovnateľného tovaru u iného predávajúceho v prípade omeškania predávajúceho s dodaním tovaru alebo odstránením vád tovaru, pokiaľ toto omeškanie ohrozuje činnosť kupujúceho.

7.6 Zmluvné strany sa dohodli, že predávajúci ako veriteľ nie je oprávnený, bez súhlasu kupujúceho ako dlžníka, postúpiť pohľadávku voči kupujúcemu podľa ust. § 524 a nasl. zákona č. 40/1964 Zb. Občiansky zákonník v znení neskorších predpisov na inú osobu. Udelenie súhlasu kupujúceho ako dlžníka k cesii je podmienené predchádzajúcim písomným súhlasom Ministerstva zdravotníctva SR. Právny úkon, na základe ktorého by k cesii došlo, sa bude považovať za absolútne neplatný.

**Článok č. VIII.**

**Doba platnosti a skončenie zmluvy**

8.1 Zmluva sa uzatvára na dobu určitú a to na 12 mesiacov odo dňa nadobudnutia jej účinnosti.

8.2 Zmluva nadobúda platnosť dňom podpísania obidvoma zmluvnými stranami a účinnosť dňom nasledujúcim po dni jej zverejnenia na webovom sídle kupujúceho v zmysle Občianskeho zákonníka v spojení so zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.

8.3 Každá zo zmluvných strán môže zmluvu kedykoľvek vypovedať bez udania dôvodu, a to písomnou výpoveďou riadne doručenou druhej zmluvnej strane. Výpovedná lehota je trojmesačná a začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca.

8.4 Pri podstatnom porušení povinností vyplývajúcich z tejto zmluvy môže oprávnená strana okamžite písomne odstúpiť od zmluvy a požadovať od povinnej strany náhradu škody, ktorá jej vinou vznikla, v súlade s platnou právnou úpravou. Strany sa dohodli za podstatné porušenie povinností považovať porušenie akejkoľvek povinnosti vyplývajúcej z tejto zmluvy. Úplná alebo čiastočná zodpovednosť strany je vylúčená v prípadoch zásahu vyššej moci.

8.5 Kupujúci je oprávnený odstúpiť od tejto zmluvy aj v prípade, ak predávajúci vstúpil do likvidácie, na jeho majetok bol vyhlásený konkurz alebo povolené vyrovnanie, bol podaný návrh na vyhlásenie konkurzu na jeho majetok alebo na povolenie vyrovnania ako aj vtedy, ak existuje dôvodná obava, že plnenie záväzkov predávajúceho v zmysle tejto zmluvy je vážne ohrozené a kupujúci zistí, že jeho Osvedčenie Regionálnej veterinárnej a potravinovej správy SR o hygienickej spôsobilosti dopravného prostriedku na prepravu predmetu zmluvy v zmysle Potravinového kódexu SR stratilo platnosť.

8.6 Odstúpenie od zmluvy nemá vplyv na nárok na náhradu škody vzniknutej porušením zmluvy a nároku na zmluvnú pokutu.

**Článok XI.**

**Záverečné ustanovenia**

9.1 Otázky a vzťahy, ktoré nie sú touto zmluvou osobitne upravené sa spravujú ustanoveniami Obchodného zákonníka a iných všeobecne záväzných právnych predpisov.

9.2 Túto Zmluvu je možné meniť a dopĺňať iba písomnými očíslovanými dodatkami na základe dohody zmluvných strán. Zmena obsahu Zmluvy formou dodatku je podmienená súhlasom zriaďovateľa, t. j. súhlasom Ministerstva zdravotníctva SR.

9.3 Táto zmluva bola vyhotovená v štyroch originálnych vyhotoveniach, z ktorých jedno je určené pre predávajúceho a tri pre kupujúceho.

9.4 Obe zmluvné strany prehlasujú, že si túto zmluvu pred jej podpisom prečítali, bola uzatvorená podľa ich slobodnej a vážnej vôle, nie v tiesni za jednostranne nevýhodných podmienok, s jej obsahom bez výhrad súhlasia a na znak súhlasu ju podpisujú.

Príloha č. 1: Ponuka „Hovädzie mäso, bravčové mäso a mäsové výrobky“

V Košiciach, dňa: ................................ V ............................, dňa: ..................................

 Kupujúci: Predávajúci:

................................................................... ................................................................